ඕස්ට්‍රේලියා ක්‍රිකට් කණ්ඩායමේ ශ්‍රී ලංකා තරග සංචාරය 2022

ඕස්ට්‍රේලියානු ක්‍රිකට් කණ්ඩායම2022 ජුනි සහ ජූලි මාසවලශ්‍රී ලංකාවේසංචාරය කරන්නේටෙස්ට් තරගදෙකක් (වෝන්-මුරලි කුසලානය,ඉංග්‍රීසි: Warne-Murali Cup)  එක්දින ජාත්‍යන්තර (එදිජා) තරග පහක් (අනුග්‍රාහක හේතුමත ෆෙයාර් ප්ලේ නිව්ස් කුසලානය,ඉංග්‍රීසි: Fair Play News Cup) සහ විස්සයි20 ජාත්‍යන්තර (වි20ජා) තරග තුනකට (අනුග්‍රාහක හේතුමත ඩරාස් කුසලානය,ඉංග්‍රීසි: Daraz Cup)  ක්‍රීඩා කිරීමටයි.ටෙස්ට් තරඟමාලාව 2021-2023 ICC ලෝක ටෙස්ට් ශූරතාවයේ කොටසකි.ක්‍රිකට් පාලක මණ්ඩල දෙකම 2022 මාර්තු මාසයේදී මෙම සංචාරය තහවුරු කළේය.
ඒරන් ෆින්ච් සහ ඩේවිඩ් වෝනර් නොදැවී ලකුණු 134ක සබඳතාවයක් ගොඩනැංවීමත් සමඟින් ඔස්ට්‍රේලියාව පළමු වි20ජා තරගය කඩුලු දහයකින් ජය ගත්තේය.දෙවැනි වි20ජා තරගය කඩුලු තුනකින් ජයගත් ඔස්ට්‍රේලියාව තවත් තරගයක් ඉතිරිව තිබියදී තරගමාලාව ජය ගත්තේය.ශ්‍රී ලංකා නායක දසුන් ශානකගේ නොදැවී ලබාගත් අර්ධ ශතකයකින් පසුව ශ්‍රී ලංකාව තෙවැනි වි20ජා තරගය කඩුලු 4කින් ජය ගත් අතර ඔස්ට්‍රේලියාව තරගමාලාව 2-1ක් ලෙස ජයගත්තේය.
එදිජා තරගමාලාවේ ආරම්භක තරගයේ දීග්ලෙන් මැක්ස්වෙල්පන්දු 51 කදී නොදැවී ලකුණු 80 ක්රැස්කරමින් කඩුලු 2 කින් ඕස්ට්‍රේලියාව ජයග්‍රහණය කළේය.ඕස්ටේ‍්‍රලියාවේ පිතිකරණ බිඳවැටීමෙන් පසු ශ්‍රී ලංකාව දෙවැනි එක්දින තරගය ලකුණු 26කින් ජය ගනිමින් තරගමාලාව සම කිරීමට සමත් විය.පැතුම් නිශ්ශංක සිය පළමු ශතකය වාර්තා කිරීමත් සමඟ ඔස්ට්‍රේලියාව ලකුණු 291/6 ක් ලබා ගත්තද තෙවැනි එක්දින තරගය කඩුලු 6කින් ජය ගැනීමට ශ්‍රී ලංකාව සමත් විය.එය ආර්. ප්‍රේමදාස ක්‍රීඩාංගණයේ දී ශ්‍රී ලංකාව ලබාගත් ඉහළම සාර්ථක ලකුණු හඹායාම වූ අතර, ඔස්ට්‍රේලියාවට එරෙහිව ඔවුන් එක්දින ක්‍රිකට් පිටියේ ලබාගත් ඉහළම සාර්ථක ලකුණු හඹා යාමයි.සිවුවැනි තරගය ලකුණු 4කින් ජයගත් ශ්‍රී ලංකාව1992 වසරෙන් පසුඔස්ට්‍රේලියාවට එරෙහිව තම මව්බිමේදී පැවැති පළමු එක්දින තරගාවලිය ජයගැනීමට සමත්විය.ඔස්ට්‍රේලියාව පස්වැනි සහ අවසන් එක්දින තරගය කඩුලු 4කින් ජයගත් අතර ශ්‍රී ලංකාව තරගාවලිය 3-2ක් ලෙස ජය ගත්තේය.
පළමු ටෙස්ට් තරගයේ දෙවැනි ඉනිමේදී ශ්‍රී ලංකාව එක් සැසියක් ඇතුළත දැවී ගියේය.ඕවර 22.5කදී ලකුණු 113කට දැවී ගියේය.ජයග්‍රහණය සඳහා ලකුණු 5ක් පමණක් අවශ්‍යව තිබියදී ඩේවිඩ් වෝනර් පන්දු 4කින් ජයග්‍රාහී ලකුණු රැස්කළ අතර තෙවැනි දිනයේ දිවා ආහාර විවේකයට පෙර ඕස්ට්‍රේලියාව කඩුලු 10කින් ටෙස්ට් ජයග්‍රහණය කළේය.දෙවැනි ටෙස්ට් තරගය ඉනිමකින් සහ ලකුණු 39කින් ජයගත් ශ්‍රී ලංකාව තරගමාලාව 1-1ක් ලෙස සමකර ගත්තේය.ශ්‍රී ලංකාව ඔස්ට්‍රේලියාවට එරෙහිව ටෙස්ට් තරගයකදී ඉනිමක ජයක් ලැබූ පළමු අවස්ථාව එය විය.දිනේෂ් චන්දිමාල් ටෙස්ට් තරගයකදී සිය පළමු ද්විත්ව ශතකය වාර්තා කළේ නොදැවී ලකුණු 206ක් රැස්කරමිනි.ප්‍රභාත් ජයසූරිය මංගල තරගයේදී ශ්‍රී ලංකා ක්‍රීඩකයකුගේ හොඳම පන්දු යැවීමේ ලකුණු සංඛ්‍යාව ලබා ගත්තේ ලකුණු 177කට කඩුලු 12ක් ලබා ගනිමිනි.
වි20ජා තරගමාලාව සඳහා ශ්‍රී ලංකාව සංචිත ලෙස ජෙෆ්රි වැන්ඩර්සේ සහ නිරෝෂන් දික්වැල්ල ද නම් කර ඇත.කසුන් රාජිත සහ මතීෂ පතිරණ අවසන් විස්සයි20 තරගය සඳහා ශ්‍රී ලංකා සංචිතයෙන් ඉවත් කර ඇති අතර ඔවුන් වෙනුවට අසිත ප්‍රනාන්දු සහ ප්‍රමෝද් මධුෂාන් නම් කර තිබේ.වනිඳු හසරංගශ්‍රී ලංකා එක්දින සංචිතයෙන් දෙවන තරඟය සඳහා ඉවත් කරනු ලැබුවේ ඉකිලි ආබාධයකට ලක්වීම හේතුවෙනි.ශ්‍රී ලංකාව ඔවුන්ගේ ටෙස්ට් සංචිතයේ ආදේශක ක්‍රීඩකයන් ලෙසදුනිත් වෙල්ලාලගේසහලක්ෂිත රසාංජනනම් කර ඇත.ප්‍රවීන් ජයවික්‍රමකොවිඩ්-19සඳහා ධනාත්මක බව පරීක්‍ෂා කිරීමෙන් පසු දෙවන ටෙස්ට් තරගය සඳහා ශ්‍රී ලංකා සංචිතයෙන් ඉවත් කරන ලදී.දෙවන ටෙස්ට් තරගයට පෙර දින,ධනංජය ද සිල්වා,අසිත ප්‍රනාන්දුසහජෙෆ්රි වැන්ඩර්සේදකොවිඩ්-19සඳහා ධනාත්මක බව පරීක්‍ෂා කිරීමෙන් පසු තරගයෙන් ඉවත් කරන ලදී.දෙවැනි ටෙස්ට් තරගය සඳහා ශ්‍රී ලංකා කණ්ඩායමටප්‍රභාත් ජයසූරිය,ලක්ෂිත මානසිංහ,මහීෂ් තීක්ෂණසහදුනිත් වෙල්ලාලගේඇතුළත් විය.
ඔස්ට්‍රේලියානු ක්‍රීඩක ෂෝන් ඇබට් ඔවුන්ගේ වි20ජා සංචිතයෙන් ඉවත් කරනු ලැබුවේ ඇඟිල්ලක ඇතිවූ අබාධයක් හේතුවෙනි.පළමු වි20ජා තරගයේදී මිචෙල් ස්ටාක් අතේ ආබාධයකට ලක් වූ අතර, එය ඔහුට සුදු පන්දු තරගවලින් ඉවත් විය.ජේ රිචඩ්සන් ඕස්ට්‍රේලියානු එදිජා සංචිතයට මිචෙල් ස්ටාක් සඳහා ආවරණයක් ලෙස එක් කරන ලදී.මිචෙල් මාෂ් ඔස්ට්‍රේලියානු එක්දින තරඟවලින් ඉවත් කරනු ලැබු අතර කේන් රිචඩ්සන් ඔවුන්ගේ එක්දින සංචිතයට ආවරණයක් ලෙස එක් කර ඇත.පළමු එක්දින තරගයේදීමාකස් ස්ටොයිනිස්ආබාධයකට ලක් වූ අතර, ඔහුට තරගාවලියේ ඉතිරි තරගවලින් ඉවත් විය.එහි ප්‍රතිඵලයක් ලෙස ඔස්ට්‍රේලියානු එක්දින සංචිතයටමැතිව් කුනමන්සහට්‍රැවිස් හෙඩ්එක්විය.කෙසේ වෙතත්,ට්‍රැවිස් හෙඩ්පස්වන සහ අවසාන එක්දින තරගයෙන් ඉවත් කරන ලද්දේ මස්පිඬු ආබාධයක් හේතුවෙනි.හෙඩ්ගේ ආබාධයේ ප්‍රතිඵලයක් ලෙසග්ලෙන් මැක්ස්වෙල්ඕස්ට්‍රේලියානු ටෙස්ට් සංචිතයට එක් කරන ලදී.දෙවන ටෙස්ට් තරඟය සඳහා ඕස්ට්‍රේලියානු සංචිතයෙන් ඇෂ්ටන් ඒගාර් ඉවත් කරන ලද අතර ඔහු වෙනුවට ජෝන් හොලන්ඩ් නම් කරන ලදී.